​ສະ​ພາ​ສູງ ຈະລົງ​ຄະ​ແນນສຽງ ເພື່ອ​ຍຸ​ຕິ ການ​ປິດ​ລັດ​ຖະ​ບານ
ຜູ້ນຳສຽງສ່ວນຫຼາຍ ໃນສະພາສູງ ທ່ານ ມິຈ ແມັກຄອນ​ແນລ ​ກ່າວ​ວ່າ ສະ​ພາ​ສູງ​ຈະ​ລົງ​ຄະ​ແນນ​ສຽງ​ ​ກ່ຽວ​ກັບ ຂໍ້​ສະ​ເໜີຂອງ​ທ່ານ​ທ​ຣຳ ໃນ​ວັນ​ພະ​ຫັດ ​ມື້​ອື່ນ​ນີ້.​
ບັນດາຜູ້ນຳສະພາສູງພັກເດໂມແຄຣັດ ແລະພັກຣີພັບບລີກັນໄດ້ຕົກລົງກັນ ໃນວັນ ອັງຄານວານນີ້ ວ່າຈະກຳນົດເວລາການລົງຄະແນນສຽງຮ່າງງົບປະມານສ້າງກຳແພງ ຂອງປະທານາທິບໍດີສະຫະລັດ ທ່ານດໍໂນລ ທຣຳ ພ້ອມທັງຮ່າງກົດໝາຍທີ່ໄດ້ຮັບຜ່ານ ໄປແລ້ວນັ້ນ ໂດຍສະພາຕ່ຳ ທີ່ຈະໃຫ້ທຶນລັດຖະບານໄປຈົນເຖິງວັນທີ 8 ກຸມພາ ຜູ້ນຳສຽງສ່ວນຫຼາຍໃນສະພາສູງ ທ່ານ ມິຈ ແມັກຄອນແນລ ກ່າວວ່າ ການລົງຄະແນນ ສຽງສຳລັບຂໍ້ສະເໜີທັງສອງເລື້ອງນີ້ ຈະມີຂຶ້ນໃນວັນພະຫັດມື້ອື່ນ ຊຶ່ງເປັນມື້ນຶ່ງ ທີ່ເບິ່ງ ຄືວ່າ ຈະເປັນມື້ ກ່ອນພວກພະນັກງານຂອງລັດຖະບານກາງ ຈະບໍ່ໄດ້ຮັບແຊັກ ໃບທີ 2 ຂອງພວກເຂົາເຈົ້າ ນັບຕັ້ງແຕ່ ໄດ້ເລີ້ມປິດລັດຖະບານລົງໃນ ວັນທີ 22 ທັນວາ ປີກາຍນີ້ ເປັນຕົ້ນມາ ດັ່ງທີ່ ຊລາຕິກາ ໂຮກ ນັກຂ່າວວີໂອເອ ມີລາຍງານມານັ້ນ ກໍແມ່ນວ່າ ຖ້າຫາກວ່າ ຮ່າງກົດໝາຍໃດນຶ່ງ ຮັບຜ່ານ ກໍໝາຍຄວາມວ່າລັດຖະບານຈະເປີດຂຶ້ນຄືນ ໃນທັນທີ ຊຶ່ງວັນນະສອນ ຈະມີລາຍລະອຽດ ມາສະເໜີທ່ານໃນອັນດັບຕໍ່ໄປ ທ່ານນາງແນນຊີ ເພໂລຊີ ປະທານສະພາຕໍ່າ ໄດ້ໄປຢ້ຽມຢາມ ສູນເຮືອນຄົວຂອງໂລກ ຫຼື World Central Kitchen ໃນວໍຊີງຕັນ ໃນວັນອັງຄານວານນີ້ ແລະໄດ້ຖາມສະບາຍ ພວກພະນັກງານລັດຖະບານທັງຫຼາຍທີ່ຖືກກະທົບໂດຍການປິດລັດຖະບານຄັ້ງນີ້ ຫົວໜ້າພໍ່ຄົວ ໂຮເຊ ອັນເດຣ ໄດ້ໃຫ້ບໍລິການອາຫານຟຣີ ແກ່ພວກພະນັກງານ ຜູ້ທີ່ບໍ່ ໄດ້ຮັບ check ເງິນເດືອນຂອງເຂົາເຈົ້າ ກ່ອນໜ້າການໄປຢ້ຽມຢາມຂອງທ່ານ ທ່ານນາງເພໂລຊີ ໄດ້ບອກພວກນັກຂ່າວວ່າ ພັກເດໂມແຄຣັດ ຈະບໍ່ລົງຄະແນນສຽງຮັບເອົາແຜນການຂອງທ່ານທຣຳ ຈົນກວ່າວ່າ ລັດຖະບານຈະເປີດຄືນເສຍກ່ອນ ທ່ານນາງແນນຊີ ເພໂລຊີ ປະທານສະພາຕ່ຳ ກ່າວວ່າ: ພັກເດໂມແຄຣັດ ໃນລັດຖະສະພາ ຍັງປະຕິເສດທີ່ຈະຮັບເອົາການສະເໜີຂອງ ທ່ານທຣຳ ທີ່ຈະຍືດເວລາດ້ານກົດໝາຍ ອອກໄປ ສຳລັບພວກເດັກນ້ອຍອົບພະຍົບ ຜູ້ທີ່ໄດ້ເຂົ້າມາໃນປະເທດຢ່າງຜິດກົດໝາຍ ໃນເວລາທີ່ພວກເຂົາເຈົ້າຍັງເຍົາໄວ, ໂດຍໄດ້ບົ່ງຊີ້ວ່າ ເພິ່ນນັ້ນລະ ເປັນຜູ້ທີ່ໄດ້ຍົກເລີກການໃຊ້ມາດຕະການປ້ອງກັນ ດັ່ງກ່າວ ທີ່ຮູ້ກັນໃນຊື່ຫຍໍ້ວ່າ DACA ນັ້ນ ທ່ານຊັກ ຊູມເມີຣ໌ ຜູ້ນຳສຽງສ່ວນໜ້ອຍໃນສະພາສູງ ກ່າວວ່າ: ຜູ້ນຳສຽງສ່ວນຫຼາຍໃນສະພາສູງ ທ່ານ ມິຈ ແມັກຄອນແນລ ກ່າວວ່າສະພາສູງຈະລົງ ຄະແນນສຽງ ຂໍ້ສະເໜີຂອງທ່ານທຣຳ ໃນວັນພະຫັດມື້ອື່ນນີ້ ທ່ານແມັກຄອນແນລ ກ່າວວ່າ ມືໄມ້ຂອງທ່ານທຣຳໄດ້ອ່ອນແຮງລົງ ໃນວັນອັງຄານວານນີ້ ໃນຕອນທີ່ສານສູງສຸດຂອງ ລັດຖະບານກາງ ໄດ້ກ່າວວ່າ ຕົນຈະບໍ່ເອົາບາດກ້າວໃດໆຕໍ່ໂຄງການ DACA, ນັ້ນໝາຍ ເຖິງວ່າ ກົດໝາຍຍັງຄົງຈະບໍ່ເໜັງຕີງ ໃນຊົ່ວໄລຍະນຶ່ງ ໃນແລງວັນອັງຄານວານນີ້, ທ່ານແມັກຄອນແນລ ກ່າວວ່າ ສະພາສູງຈະລົງຄະແນນສຽງ ຂໍ້ສະເໜີທັງສອງ ຂອງພັກຣີພັບບລີກັນ ແລະພັກເດໂມແຄຣັດ ເພື່ອໃຫ້ຍຸຕິການປິດລັດ ຖະບານ ການຕັດສິນນີ້ ເປັນຂີດໝາຍຂອງການປ່ຽນທິດທາງຂອງທ່ານແມັກຄອນແນລ ຜູ້ທີ່ໄດ້ກ່າວວ່າ ທ່ານຈະບໍ່ອະນຸຍາດໃຫ້ມີການລົງຄະແນນສຽງຕໍ່ມາດຕະການໃດໆ ທີ່ປະທານາທິບໍດີຈະບໍ່ລົງນາມ ຮ່າງກົດໝາຍໃດກໍຕາມ ຈະຕ້ອງໄດ້ຮັບ 60 ສຽງ ຈຶ່ງຈະຜ່ານໄດ້ ຖ້າຫາກວ່າຮ່າງກົດ ໝາຍອັນໃດ ບໍ່ໄດ້ຮັບການສະໜັບສະໜຸນທີ່ຈຳເປັນຈາກທັງສອງພັກ, ພວກພະນັກງານ ຂອງລັດຖະບານ ກໍອາດຈະຕ້ອງໄດ້ອາໄສອາຫານຟຣີຕໍ່ໄປອີກຫຼາຍຂຶ້ນ